Melani Loran

Melani Loran (; ) — Fransa aktrisası, rejissor, müğənni, Sezar mükafatı laureatı (2006).

 Həyatı 

Melani Loran yəhudi ailəsində anadan olmuşdur. Uşaqlıq illərini Parisin 9-cu dairə adlanan ərazisində keçirmişdir. Gənclik illərində kinematoqrafla maraqlanmışdır. Kinoda ilk rolunu "İki çay arasında körpü" filmində ifa etmişdir. Melani Loran bu rolu "Asteriks və Obeliks Sezara qarşı" filminin çəkilişlərində təsadüfən tanış olduğu Jerar Depardyenin sayəsində əldə edə bilir.

1999-2009-cu illərdə 20 filmdə çəkilmişdir. Melani Loran rejissor Filipp Liorenin "Narahat olma, mən yaxşıyam" filmində itmiş əkiz qardaşı üçün darıxan və buna görə ruh düşkünlüyünə məruz qalan 19 yaşlı qəhrəmanı ifa etmişdi. Bu rola görə aktrisa Ən yaxşı ümidverici aktrisa kimi "Sezar" mükafatına layiq görülmüşdü. 2008-ci ildə Loran "Azdan daha aza doğru" () filminin ssenarisini yazır və onun rejissoru olur. 7 dəqiqəlik filmin məzmununu psixiatr və xəstənin ünsiyyəti təşkil edir. Bu film 61-ci Kann kinofestivalında Ən yaxşı qısametrajlı film nominasiyasında mükafata namizəd olmuşdu. 2008-ci ildə "Onun ayaqlarına doğru" adlanan erotik filmdə çəkilmişdir. Bu film Canal+ Fransa telekanalı vasitəsilə nümayiş olunmuşdur.

 Şəxsi həyatı 

Loran həmkarlarından biri fransız aktyoru Jülyen Buasseye ilə uzunmüddətli münasibətdə olmuşdur.

Aktrisa 2013-cü ildə ailə həyatı qurmuşdur. Onun ilk övladı olan oğlu Leo 2013-cü ilin sentyabrında anadan olmuşdur.

 Filmoqrafiya 

 Aktrisa kimi 

İl Azərbaycanca adı  Orijinal adı  Rol1998  Sofinin bədbəxtliyi    Madlen de Flervill1999  İki çay arasında körpü    Lizbet2000  Gecənin yolu    Françeska2001  Bu mənim bədənimdir    Klara2002  Kimi istəyirsənsə, öp    Kerol2003  Jan Mulen: Fransız işi    Alisa Argüel2004  Səni gözləyən həyat    fabrikdəki qız2004  Düyü rapsodiyası  çin. 海南雞飯  Sabin2004  Sonuncu gün    Luiza2005  Qəlbim daha döyünmür    Minskovun rəfiqəsi2005  Alisanın üzü    Alisa2006  Vətənpərvərlər    Marqaret2006  Narahat olma, mən yaxşıyam    Lili2007  Gizli sevgi    Sofi2007  Qatil    Stella2007  Ölüm otağı    Lüsi2008  Paris    Leyetitiya2008  İşgüzar səfər    mehmanxana işçisi2009  Sənə qədər    Şlö2009  Şərəfsiz əclaflar    Şoşanna Dreyfus2009  Konsert    Ann-Mari Jake2010  Qarət    Annet Mono2010  Başlayanlar    Anna2011  Həyatın qanadları    mətni oxuyan2011  Qatil üçün rekviyem    Lükres2011  Və qəflətən bütün dünya məni rahat buraxır    Castin2011  Qəbul edilmişlər    Liza2013  Lissabona gedən gecə qatarı    gənc Estefaniya2013  İndi sən məni görürsən    Alma Drey2013  Düşmən    Meri2014  Yuxarı    Cannia Ressmor

 Rejissor və ssenarist kimi 

İl Azərbaycanca adı  Orijinal adı  Filmdə iştirakı  Filmin növü2008  Azdan daha aza doğru    rejissor, ssenarist  Qısametrajlı bədii film2008-2009  İks qadınlar    rejissor, ssenarist  Bədii televiziya filmi2011  Qəbul edilmişlər    rejissor, ssenarist  Bədii film2014  Nəfəs    rejissor  Bədii film

 Mükafatlar və nominasiyalar 

 Mükafatlar 

Prix Romy-Schneider (2006)
Ən yaxşı ümidverici aktrisa nominasiyasında "Sezar" mükafatı (2006)

 Nominasiyalar 

Ən yaxşı qısametrajlı film nominasiyasında "Qızıl Palma Budağı"na namizəd (2008)

 İstinadlar 

 Xarici keçidlər 



Kateqoriya:Fransa aktrisaları
Kateqoriya:Aşkenazi yəhudiləri
Kateqoriya:Fransa film rejissorları
Kateqoriya:XXI əsr müğənniləri
Kateqoriya:Fransa müğənniləri
Kateqoriya:XX əsr aktrisaları
Kateqoriya:Fransa ssenaristləri
Kateqoriya:XXI əsr aktrisaları
Kateqoriya:Yəhudi qadın yazıçıları